DCC แนวโน้มเติบโตดี
มีข้อมูลที่น่าสนใจว่า ยอดขายช่วงไตรมาส 2 ปี 63 ของ DCC จะเติบโตได้อย่างต่อเนื่อง โดยได้รับแรงหนุนจากสาขาตลาดกระเบื้องที่มีจำนวน 203 สาขา
มีข้อมูลที่น่าสนใจว่า ยอดขายช่วงไตรมาส 2 ปี 63 ของ DCC จะเติบโตได้อย่างต่อเนื่อง โดยได้รับแรงหนุนจากสาขาตลาดกระเบื้องที่มีจำนวน 203 สาขา
10 ก.ค. 2563

คุณค่าบริษัท
มีข้อมูลที่น่าสนใจว่า ยอดขายช่วงไตรมาส 2 ปี 2563 ของ บริษัท ไดนาสตี้เซรามิค จำกัด (มหาชน) หรือ DCC จะเติบโตได้อย่างต่อเนื่อง โดยได้รับแรงหนุนจากสาขาตลาดกระเบื้องที่มีจำนวน 203 สาขา ซึ่งไม่ได้ถูกปิดเหมือนโมเดิร์นเทรดในช่วงโควิด-19 ระบาด
ขณะเดียวกันบริษัทมีการออกผลิตภัณฑ์ใหม่ กระเบื้องขนาดใหญ่ซึ่งมีราคาสูงขึ้น และกำไรดี โดยคาดยอดขายมากถึง 2,356 ล้านบาท เพิ่มขึ้น 8% จากไตรมาสก่อน และเพิ่มขึ้น 15% จากงวดเดียวกันของปีก่อน
ทั้งนี้คาดอัตรากำไรขั้นต้นจะปรับเพิ่มขึ้นเป็น 41.1% จาก 39.5% ในไตรมาสก่อน และ 39.2% ในปีก่อน จาก ต้นทุนพลังงาน (21% ของต้นทุนการผลิต) ที่ปรับลดลงร่วม 20% ค่าใช้จ่ายในการขายและบริหารคาดจะควบคุมได้ดี 439 ล้านบาท (เพิ่มขึ้น 2% จากไตรมาสก่อน, แต่ลดลง 3% จากงวดเดียวกันของปีก่อน) ตามต้นทุนขนส่งที่ปรับลดลงตามราคาน้ำมันดีเซล และการลดค่าใช้จ่าย
ดังนั้น สุทธิแล้วนักวิเคราะห์ บล.เมย์แบงก์ กิมเอ็ง คาดกำไรไตรมาส 2/2563 จะเติบโตสูง 420 ล้านบาท (เพิ่มขึ้น 14% จากไตรมาสก่อน, และเพิ่มขึ้น 103% จากงวดเดียวกันของปีก่อน)
อย่างไรก็ตามแนวโน้มผลประกอบการปีนี้จะเติบโตสูง  เพราะแผนงานของ DCC ในปีนี้ คือ
ผลดังกล่าวเชื่อว่าปี 2563 ทาง DCC จึงมีแนวโน้มจะเติบโตสวนภาวะโดยรวม
จากปัจจัยต่าง ๆ ทำให้ทางนักวิเคราะห์ปรับประมาณการ ยอดขาย และกำไรเพิ่มขึ้น คาดยอดขายปี 2563 เท่ากับ 8,474 ล้านบาท เติบโต 4.4% จากงวดเดียวกันของปีก่อน และคาดจะมีกำไรสุทธิ 1,340 ล้านบาท เติบโต 37.7% จากงวดเดียวกันของปีก่อน
นอกจากนั้นคาด DCC จะจ่ายปันผลประมาณ 70-80% ของกำไร หรือประมาณ 0.12 บาท จึงมีอัตราเงินปันผลตอบแทนที่ดี 5.6% จากประมาณการที่ปรับเพิ่มขึ้น ทำให้ราคาเป้าหมาย 12 เดือนข้างหน้าเพิ่มเป็น 2.80 บาท แนะนำ “ซื้อ”
…
ผู้ถือหุ้นรายใหญ่
รายชื่อกรรมการ